paragraph_text: Quake 3 Arena (eng. Quake III Arena, poznata i kao Q3A) je multiplayer računalna pucačina u prvom licu koju je proizveo razvojni tim id Softwarea, a izdao Activision 2. prosinca 1999. godine. Radi se o trećoj igri iz Quake serijala koja se od prva dva dijela razlikuje po tome što je fokusirana gotovo isključivo na multiplayer način igranja, dok je single-play način igranja u drugom planu.